|  |  |  |
| --- | --- | --- |
| Osnovna škola: | | Školska godina: |
| Učiteljica/učitelj: | Razred: 2. | Nadnevak: |
| PRIPREMA ZA IZVOĐENJE NASTAVNOGA SATA LIKOVNE KULTURE | | |
| NASTAVNO PODRUČJE /  NASTAVNA TEMA: | Oblikovanje na plohi – slikanje  Boja; kontrast kromatsko-akromatsko | |
| NASTAVNA JEDINICA: | Vesele čizme | redni broj sata: |
| KLJUČNI POJMOVI: | Kontrast, kromatsko-akromatsko | |
| VRIJEDNOSTI: | **1. znanje**  2. solidarnost  **3. identitet**  **4. odgovornost** | |
| KOMPETENCIJE: | **1. komunikacija na materinskome jeziku**  2. komunikacija na stranome jeziku  3. digitalna kompetencija  4. inicijativnost i poduzetnost  5. matematička i kompetencije u prirodoslovlju i tehnologiji  6. učiti kako učiti  7. socijalna i građanska kompetencija  **8. kulturna svijest i izražavanje** | |
| CILJ SATA: | slikanjem izraziti kontrast kromatskih i akromatskih tonova boja | |
| OBRAZOVNA POSTIGNUĆA: | promatrati, uspoređivati i izražavati kontraste kromatsko-akromatsko | |
| ISHODI UČENJA: | izraziti se kontrastom kromatsko-akromatsko | |
| ZADATCI NASTAVE:  a) obrazovni (materijalni)  b) funkcionalni  c) odgojni | a) prepoznati kontrast kromatsko-akromatsko, imenovati akromatske tonove boja, razumjeti odnose među bojama, znati se izraziti kontrastom i usvojiti pojam kontrasta kao suprotnosti  b) razvijati sposobnosti promatranja, uočavanja i izražavanja, razvijati kritičko i divergentno mišljenje te koncentraciju i maštu  c) poticati pozitivan odnos prema radu i likovnoj umjetnosti, razvijati samostalnost u ostvarivanju zadanih zadataka | |
| NASTAVNE METODE: | analitičko promatranje, metoda razgovora, demostracije, variranja | |
| OBLICI NASTAVE: | frontalni, individualni | |
| NASTAVNI IZVORI, SREDSTVA I POMAGALA: | ploča, ppt prezentacija, crni flomaster, tempere  Reprodukcija: Ignjat Job: *Pejzaž s Brača*, 1930.–1931. | |
| KORELACIJA: | HJ – Vesele čizme (Uz igrokaz *Jesenski razgovor* iz čitanke *Hrvatski na dlanu*, str. 19)  PID – jesen | |
| MEĐUPREDMETNE TEME: | **1. Osobni i socijalni razvoj**  2. Zdravlje, sigurnost i zaštita okoliša  3. Učiti kako učiti  4. Poduzetništvo  5. Uporaba informacijske i komunikacijske tehnologije  6. Građanski odgoj i obrazovanje | |

|  |  |
| --- | --- |
| PLAN PLOČE:  Kontrast kromatskih i akromatskih tonova    Učenički radovi |  |

|  |  |  |
| --- | --- | --- |
| TIJEK NASTAVNOGA SATA | Aktivnosti za učenike | Oblik rada |
| **PRIPREMA**  Pripremamo materijal za rad. Prisjećamo se rada temperama i njenih izražajnih mogućnosti (ne koristimo previše vode, ali trebamo paziti da ne ostavljamo suhe tragove, možemo miješati boje, ali pritom pazimo na omjer u kojem dodajemo neku boju da bismo dobili željeni ton). Određujemo rad na bijelome hrapavom papiru. | pripremanje  razgovor | frontalni |
| **MOTIVACIJA**  Rješavamo zajedno igru asocijacija. Svaki učenik otvara po jedno polje i čita što se u njemu skriva. Ako netko od učenika zna konačno rješenje stupca, otkrivamo asocijaciju.   |  |  |  | | --- | --- | --- | | LIŠĆE | PAPUČE | SUZA | | KUKURUZ | TENISICE | OBLAK | | GROŽĐE | SANDALE | KAPLJICA | | GODIŠNJE DOBA | JAPANKE | KIŠOBRAN | | JESEN | OBUĆA | KIŠA | | ČIZME | | |   Razgovaramo o čizmama; čemu služe čizme, kada ih nosimo, kakve sve mogu biti, kakve bi čizme poželjeli imati, kakve bi ih čizme razveselile u tmurnome jesenskom danu.  Prisjećamo se igrokaza *Jesenski razgovor* iz Hrvatskoga jezika. Navodimo jesenske boje koje se spominju u igrokazu.  Počinjemo razgovor o bojama. Analitički promatramo reprodukciju i imenujemo boje koje na njoj prepoznajemo. Objašnjavamo pojmove kromatskih i akromatskih boja te navodimo koje boje ubrajamo u koju skupinu.  Na ploču stavljamo aplikacije kromatskih i akromatskih boja.  Prisjećamo se kako nazivamo takve suprotnosti među bojama i navodimo pojam kontrasta te nekoliko primjera iz okruženja (veliko – malo, visoko – nisko, gore – dolje, crno – bijelo, lijepo – ružno, kratko – dugo, sebičan – darežljiv). | čitanje  zaključivanje  razgovor  čitanje  promatranje  razgovor | skupni  frontalni |
| **NAJAVA ZADATKA**  Najavljujemo slikanje veselih čizama korištenjem kromatskih i akromatskih tonova boja. Pritom napominjemo da ćemo najprije crnim flomasterom nacrtati obrise čizama i željenih motiva na njima, a zatim čizme bojati kromatskim tonovima boja, te ćemo ostatak papira obojati akromatskim tonovima boja. | slušanje | frontalni |
| **REALIZACIJA (RAD)**  Učenici rade na ostvarivanju zadanog zadatka. Potičemo ih, savjetujemo i podsjećamo na zadani likovni problem. Potičemo samostalnost i upornost u radu. | rad na zadatku  slikanje | individualni |
| **ANALIZA I VREDNOVANJE**  Učeničke radove poredamo na ploči uz reprodukciju. Prisjećamo se zadanoga likovnog problema. Razgovaramo o uspješnosti realizacije zadatka. Analiziramo nastale radove i određujemo po čemu se razlikuju, a što im je zajedničko te koji su radovi najneobičniji i po čemu. Uspoređujemo svoja djela s reprodukcijom. Što je isto na našim radovima i reprodukciji (kontrast kromatsko-akromatsko), a po čemu se razlikuju (motivu rada)? Vrednujemo učeničke radove. | analiziranje  vrednovanje | skupni |